
Бүген Татарстан Республикасы Президенты Рөстәм Миңнеханов «Газпром» ГАҖ Идарәсе Рәисе урынбасары Виталий Маркелов белән очрашты.

Очрашу Рөстәм Миңнехановның Санкт-Петербургка эш сәфәре кысаларында узды.

Очрашу барышында уртак эш нәтиҗәләре һәм киләчәк хезмәттәшлек перспективалары турында фикер алыштылар.

2000-2021 елларда Татарстан Республикасында табигый газ куллану сизелерлек артты. 2021 ел нәтиҗәләре буенча 18,0 млрд.куб. м күләмендә куллану көтелә. Тулаем алганда, барлык ихтыяҗларны исәпкә алып, 2030 елга 33,0 млрд. куб. м га кадәр куллану фаразлана.

Хәзерге вакытта республикада газификацияләнгән фатирларның һәм шәхси торак йортларның гомуми саны 1,5 миллионнан артып киткән. Ел саен уртача 19 мең фатир һәм йорт газлаштырыла.

Россия Федерациясе Президенты Владимир Путинның поселоклар эчендәге газүткәргечләр янында урнашкан йортларга («догазификация») түләүсез газ кертү турындагы йөкләмәсе нигезендә, Татарстан Республикасында мондый йортлар санына якынча бәя бирелде. 2021 елның августына алар 903 торак пунктта 18,2 мең кеше исәпләнә.

Газ-мотор ягулыгы базарын үстерүгә килгәндә исә, хәзерге вакытта Татарстан Республикасы территориясендә 38 автомобиль газ өстәмә компрессор станциясе урнашкан. 2021 ел ахырына кадәр тагын 6 АГНКС файдалануга тапшырылачак.

Дәүләт программасы кысаларында 2010 елдан 2021 елга кадәр 10 790 берәмлек техника яңадан җиһазландырылды һәм сатып алынды.

Моннан тыш, хәзерге вакытта Татарстан Республикасында Теләче, Биектау районнарында, шулай ук «Алабуга» МИЗ территориясендә табигый газны сыекландыру буенча 3 комплекс төзү проектлары гамәлгә ашырыла.
Рөстәм Миңнеханов "Газпром" ГАҖ Идарәсе Рәисе урынбасары Виталий Маркелов белән очрашты